**Герб Слу́цка** — геральдычны сімвал Слуцка, нададзены гораду каралём польскім і вялікім князем літоўскім Янам Казімірам 27 жніўня 1652: *«у блакітным полі сярэбраны конь з крыламі; на чырвонай гуньцы пад княжай каронай манаграма R[adivil] D[ux]»*.

Апісанне
--------

Афіцыйнае апісанне:

|  |
| --- |
| 

У сінім полі барочнага шчыта на зялёнай зямлі сярэбраны Пегас, пакрыты чырвонай гунькай з залатой манаграмай RD (Radzivill Dux — князь Радзівіл) пад княжай каронай.

*Арыгінальны тэкст* (руск.)  

*В синем поле барочного щита на зелёной земле серебряный Пегас, покрытый красной попоной с золотой монограммой RD (Radzivill Dux — князь Радзивилл) под княжеской короной.*

 |

Гісторыя
--------

1. Сучасны герб Слуцка.  
2. Перамалёўка пячаткі слуцкага магістрата другой паловы XVII—XVIII ст.  
3. Паліваная і непаліваная кафля з Біржанскага замка, 1660-я гг.  
4. Кафля са слуцкага Верхняга замка, 1650—1660-я гг.  
5. Выява манаграмы Б. Радзівіла з інвентара гармат Слуцкай фартэцыі 1705 г.
У 1441 годзе горад Слуцк атрымаў абмежаванае самакіраванне на аснове магдэбургскага права і герб. У 1700 годзе гораду дадзена поўнае магдэбургскае права і герб.

Герб Слуцка 1840-х гадах
Пасля ўваходу у склад Расійскай імперыі ў выніку другога падзелу Рэчы Паспалітай, 22 студзеня 1796 года быў зацверджаны герб павятовага горада Слуцка: «у верхняй часцы шчыта — герб Мінскі; у ніжняй частцы — на чырвоным полі, вершнік, які скача, апрануты ў панцыр, які прыкрываецца шчытом і трымае ў правай руцэ меч на размаху».

У 1992 годзе гарадскі савет Слуцка гербам горада выбраў герб з Пагоняй. Адзін з дэпутатаў, Айцец Міхаіл Вейга выказаў перакананне ў тым, што «Пегас» — гэта сімвал паганскі, і праваслаўная царква супраць.

18 чэрвеня 1996 года рашэннем Слуцкага гарадскога савета дэпутатаў быў зацверджаны герб з пегасам. У гербавым матрыкуле краіны значыцца пад № 47.

Манаграма
---------

Паводле прынятага афіцыйнага апісання выявы герба, рэканструяванага вядомым беларускім даследчыкам Анатолем Цітовым, манаграма на гербе Слуцка ўяўляла сабой літары R[adivil] D[ux]. Рэканструкцыя герба была зроблена А. Цітовым, прызнаным адмыслоўцам у галіне сфрагістыкі і геральдыкі, паводле выяў гарадскіх пячатак Слуцка XVII-XVIII ст. Аднак выява манаграмы на гуньцы вельмі неразборлівая, што абсалютна не дзіўна ў выпадку мініяцюрнага фармату адбіткаў пячаткі.

Інтэрпрэтацыю А. Цітова манаграмы на гербе Слуцка паставіла пад сумненне Тамара Габрусь. Аўтарка сцвярджала, што «манаграма, размешчаная пад княжацкай каронай, даволі лёгка раскладаецца на лацінскія літары „В" і „R" — пачатковыя літары імя Багуслава Радзівіла».

Археалагічныя і архіўныя матэрыялы сведчаць аднак, што манаграма на самай справе складаецца не з двух, а з трох літар: BRD — Boguslaus Radzivil Dux (лац.: Багуслаў Радзівіл Князь).

Гл. таксама
-----------

* Сцяг Слуцка

Крыніцы
-------

1. 1 2  *Цітоў А.* Геральдыка беларускіх местаў (XVI — пачатак XX ст.). — Мн: Полымя, 1998.
2. ↑  По следам слуцкого герба или двадцать пять лет спустя.
3. ↑  Решение сессии Слуцкого городского Совета депутатов от 18 июня 1996 г. № 35.
4. ↑  *Габрусь, Т.* Навошта каню крылы, альбо ўшанаванне Багуслава Радзівіла. — 1993. — № 1. — С. 69-75.
5. ↑  *Карлюк, К.* Манаграма князя Багуслава або загадка герба Слуцка // *Наша Ніва*. — № 23. — С. 13. Архівавана з першакрыніцы 21 лютага 2012.

Літаратура
----------

* *Цітоў А.* Геральдыка беларускіх местаў (XVI — пачатак XX ст.). — Мн: Полымя, 1998.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Герб Слуцка
* Герб города Слуцка // «Геральдика Беларуси» (руск.)
* Первый герб Слуцка: «Погоня» или «Пегас» Архівавана 26 студзеня 2020.

| ⛭Гербы адзінак Мінскай вобласці |
| --- |
| Гарады | 
* Барысаў
* Беразіно
* Валожын
* Вілейка
* Дзяржынск
* Жодзіна
* Заслаўе
* Капыль
* Клецк
* Крупкі
* Лагойск
* Любань
* Маладзечна
* Мар’іна Горка
* Мінск1
* Мядзел
* Нясвіж
* Салігорск
* Слуцк
* Смалявічы
* Старыя Дарогі
* Стоўбцы
* Узда
* Фаніпаль
* Чэрвень

 |  |
| Гарадскія пасёлкі | 
* *Бобр*
* Гарадзея
* Івянец
* Радашковічы
* *Чырвоная Слабада (Вызна)*

 |
| Раёны | 
* Мінскі

 |
| 1 не ўваходзіць у склад вобласці*Курсівам* пазначаны гербы, якія не маюць афіцыйнага статуса ў сучаснай Беларусі |